AaB hentede i søndags den 22-årige målmand Ivo Vazgec ind til prøvetræning efter Karim Zazas skulderskade. Og den svensk-bosniske Vazgec, der for tiden er klubløs, kan være på vej til at skrive endeligt under på en aftale med AaB. Vazgecs agent ankom nemlig i går til Aalborg med hans papirer. Det skriver NORDJYSKE Medier. AaB's sportsdirektør, Lynge Jakobsen, siger: - Så skal jeg dels se Vazgec's papirer, hans kontrakt med den græske klub Larissa, som skulle være ophævet for godt en måned siden, og så skal vi ellers blive enige om betingelserne for en korttidskontrakt, løbende til 30. juni. Hvis det er ham, vort trænerteam mener, vi skal have som gardering, siger sportsdirektør Lynge Jakobsen. AaB havde i mandagens SAS-liga-kamp mod Esbjerg valgt 2.divisionsmålmanden Simon Sloth til at passe bænken.
Målmandserstatningen kan snart skrive under med topklubben